LA: Nummisuutarit ** | Teevee | Iltalehti.fi
LA: Nummisuutarit
VALENTIN VAALA (1957) ** TV2 klo 13.10
Aleksis Kiven näytelmistä Nummisuutarit lienee yhä tunnetuin, vaikka sitä tuskin kummemmin enää kouluissa luetaankaan.
Ja miksikäs ei, sillä kyllä suomalainen siinä itsensä tuntee, vaikka nykyaika onkin pyrkinyt muuttamaan kotoisia perushahmoja toiseen malliin: erilaisissa keskusteluissa on vuosikymmenet siunailtu miesten kotiväkivaltaa - ja kuitenkin jokainen suomalainen tietää perheen kaksi, joissa meno on nummisuutarimaista eli joissa pirttihirmu pitää jöötä äijäntolvanalle ja lapsille... Tosin kai ilman Martan tervapamppua.
Outoa ei asia taida olla muuallakaan, sillä Nummisuutarien Martan ja Topiaksen avio on aika lailla samaa kuin Ludvig Holbergin Jeppe Niilonpojassa, jos tosin Jeppellä oli järkeäkin, vaikka alkholia kuluikin sittenkin suomalaista enemmän.
Esko ja Mikko saapuvat taloon, jossa "morsio" viettää parhaillaan häitä puusuutarin kanssa - ja Eskon mitta täyttyy.
Iivari puolestaan tapaa enonsa, ja rahat pannaan sileäksi ryypäten.
Mutta palattavakin on, ja äidin pelko leijuu vanhatestamentallisena kaikkien päällä.
Väkeä on melkoisesti, ja moni pääsee esille koomisena: kanttori Sepeteus (Jalmari Rinne) on mainio pila aikansa "puolisivistyneestä".